smcproject/ml-wiki-sentences huggingface dataset:
സവിശേഷതകൾ സ്വയം പൂർത്തിയാക്കൽ ഒന്നിലധികം പ്രമാണ പിന്തുണ ലളിതമായ പ്രോജക്റ്റ് മാനേജ്മെന്റ് സിന്റാക്സ് ഹൈലൈറ്റ് ചെയ്യൽ കോഡ് മടക്കൽ (ഭാഗികമായി) ചിഹ്ന ലിസ്റ്റുകൾ കോഡ് നാവിഗേഷൻ ഉൾച്ചേർത്ത ടെർമിനൽ എമുലേറ്റർ ബാഹ്യ ഉപകരണങ്ങൾ ഉപയോഗിച്ച് കോഡ് സമാഹരിക്കുന്നതിനും എക്സിക്യൂട്ട് ചെയ്യുന്നതിനുമുള്ള ബിൽഡ് സിസ്റ്റം പ്ലഗിന്നുകൾ വഴി കൂട്ടിച്ചേർക്കലുകൾ നിര / ബ്ലോക്ക് / ലംബമായ സെലക്ട് (SHIFT + CTRL + അമ്പടയാളം കീകൾ വഴി) ഉപയോക്താവിന് ക്രമീകരിക്കാവുന്ന എഡിറ്റർ ഫംഗ്ഷൻ മാപ്പിംഗിലേക്കുള്ള കീബോർഡ് കുറുക്കുവഴികൾ.
ഇതും കാണുക Comparison of integrated development environments Free software കവാടം അവലംബങ്ങൾ പുറത്തേക്കുളള കണ്ണികൾ Geany എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Official Plugins Repository on GitHub
ജീജാ മാധവൻ ഇംഗ്ലീഷ് വിലാസം https://ml.wikipedia.org/wiki/Jeeja_madhavan ജീജാ മാധവൻ.
ദക്ഷിണേന്ത്യയിൽ നിന്നുള്ള ആദ്യ വനിതാ ഐ.പി.എസ് .
ഉദ്യോഗസ്ഥയും ആദ്യ മലയാളി വനിതയുമാണ് ജീജാ മാധവൻ (ജനനം : 8 ജനുവരി 1951).
കർണാടക ഡി.ജി.പി ആയി പ്രവർത്തിച്ചു.
2011 ൽ വിരമിച്ചു.
അറിയപ്പെടുന്ന ചിത്രകാരിയാണ്.
ഗാന്ധിയനായ ടി.കെ. മാധവന്റെ മകളായി തിരുവനന്തപുരത്ത് ജനിച്ചു.
യൂണിവേഴ്സിറ്റി കോളേജിൽ നിന്ന് ഇംഗ്ലീഷിൽ ബിരുദാനന്തര ബിരുദം നേടി.
എറണാകുളം മഹാരാജാസ് കോളേജിലെ അദ്ധ്യാപികയായിരുന്നു.
1976 ൽ കർണാടക കേഡറിലായിരുന്നു ഇവരുടെ നിയമനം.
കർണാടക പൊതുമേഖലാ സ്ഥാപനമായ മൈസൂർ മിനറൽസിൻറെ മാനേജിങ് ഡയറക്ടർ ആയി പ്രവർത്തിച്ചു.
'ആർട്ട് മന്ത്ര' എന്ന പേരിൽ ബംഗളൂരുവിൽ ചിത്രകലാ ഫൗണ്ടേഷൻ നടത്തുന്നു.
അവലംബം ↑ {{ cite news }} : Check date values in: | accessdate= ( help ) ↑ ↑ {{ cite news }} : Check date values in: | accessdate= and | date= ( help ) ↑ http://www.thehindu.com/todays-paper/tp-national/tp-karnataka/art-show-for-a-cause/article1610594.ece പുറം കണ്ണികൾ Weeding out corruption with a will
ജീത് തയ്യിൽ ഇംഗ്ലീഷ് വിലാസം https://ml.wikipedia.org/wiki/Jeet_Tayyil
കേരളീയനായ  പ്രമുഖ ഇംഗ്ലീഷ് എഴുത്തുകാരനാണ് ജീത് തയ്യിൽ .
2012-ലെ മാൻ ബുക്കർ പ്രൈസ് ചുരുക്കപ്പട്ടികയിൽ ജീതിന്റെ ‘ നാർകോപോളിസ് ’എന്ന നോവൽ ഇടം പിടിച്ചിരുന്നു.
പ്രശസ്ത മാധ്യമപ്രവർത്തകൻ ടി.ജെ.എസ് ജോർജ്ജിന്റെ മകനാണ് ഇദ്ദേഹം.
കൃതികൾ നാർകോപോളിസ് ദീസ് എറേർസ് ആർ കറക്ട് അപ്പോകാലിപ്‌സോ ജെമിനി അവലംബം ↑ http://epathram.com/world-2010/07/27/121321-bucker-prize-list-in-malayalam-nivel-form-jeeth-thayyil.html
കെ.ജി. കണ്ണബീരാൻ ഇംഗ്ലീഷ് വിലാസം https://ml.wikipedia.org/wiki/K.
G._Kannabiran
പ്രശസ്ത മനുഷ്യാവകാശ പ്രവർത്തകനും അഭിഭാഷകനുമായിരുന്നു  കെ.ജി.കണ്ണബീരാൻ .
1929 ൽ തമിഴ്നാട്ടിൽ ജനിച്ച അദ്ദേഹം മദ്രാസ് യൂനിവേർസിറ്റിയിൽ നിന്നും ഇക്കണോമിക്സിൽ ബിരുദം നേടുകയും തുടർന്ന് ഹൈദരാബാദ് ലേക്ക് മാറുകയും 1961 ൽ വക്കീലെന്ന  നിലയിൽ പ്രവർത്തനം ആരംഭിക്കുകയും ചെയ്തു.
അറുപതുകളിൽ അദ്ദേഹം ധാരാളം മനുഷ്യാവകാശ ധ്വംസന കേസുകളിൽ രാഷ്ട്രീയ തടവുകാർക്കായി ഹാജരായി.
തന്റെ മുപ്പതു വർഷകാലത്തെ നീതിക്കായുള്ള പോരാട്ടത്തിന്റെ തുടക്കം ആയിരുന്നു, അത്.
1978 നും 1994 നും ഇടയിൽ അദ്ദേഹം ആന്ധ്രപ്രദേശ് സിവിൽ ലിബെർട്ടീസ് കമ്മിറ്റിയുടെ പ്രസിഡണ്ടായി  പ്രവർത്തിച്ചു .
തുടർന്ന് പി.യു.സി.എൽ ന്റെ ദേശീയ പ്രസിഡണ്ടായും പ്രവർത്തിച്ചു .
ആന്ധ്രയിലെ മാവോയിസ്റ്റുകളും സർക്കാരും തമ്മിലുള്ള പല അനുരഞ്ജനചർച്ചകളിലും മധ്യസ്ഥനായിരുന്നു, അദ്ദേഹം.
രാഷ്ട്രീയ നേതാക്കൾ, ഗവ.
ഉദ്യോഗസ്ഥർ തുടങ്ങി അനേകം പേരുടെ മോചനത്തിന് അദ്ദേഹം മാവോയിസ്റ്റുകളെ പ്രേരിപ്പിക്കുകയും അതിൽ വിജയിക്കുകയും ചെയ്തിരുന്ന ആദേഹത്തെ മാവോയിസ്റ്റുകളും വിലമതിച്ചിരുന്നു.
ഗുജറാത്ത് ‌ വംശഹത്യയെ കുറിച്ച് പഠിക്കാൻ ഇന്ത്യയിലെ മനുഷ്യാവകാശ പ്രസ്ഥാനങ്ങൾ നിയോഗിച്ച concerned citizens tribunal ൽ അംഗമായിരുന്നു.
അടിയന്തരാവസ്ഥക്കാലത്ത് ഒട്ടേറെ അനധികൃത തടവുകാരെ അദ്ദേഹം നിയമയുദ്ധത്തിലൂടെ  മോചിപ്പിച്ചു.
1971 ൽ ആന്ധ്ര ഗവ.
ന്റെ കരുതൽ തടങ്കൽ നിയമത്തിനെതിരെ കേസ് വാദിച്ചു ജയിച്ചു.
ഈ നിയമത്തിൻ കീഴിലായിരുന്നു, ഒട്ടേറെ സാഹിത്യകാരന്മാരെയും ബുദ്ധിജീവികളെയും ആക്ടിവിസ്ടുകളെയും അന്യായ തടങ്കലിൽ വെച്ചിരുന്നത്.
2010 ഡിസംബർ 30  നു അന്തരിച്ചു .
അവലംബം പുറം‌കണ്ണികൾ
കെ.ജി. കരുണാകര മേനോൻ ഇംഗ്ലീഷ് വിലാസം https://ml.wikipedia.org/wiki/K.
G._Karunakara_Menon
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാഗവുമായിരുന്നു കെ.ജി. കരുണാകര മേനോൻ (ജീവിതകാലം: ജൂൺ 1908 - 15 മാർച്ച് 1993).
കമ്യൂണിസ്റ്റ് ചിന്തകനും ഗ്രന്ഥകാരനുമായ കെ. ദാമോദരനെ പരാജയപ്പെടുത്തിയാണ് ഗുരുവായൂർ നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്ക് കോൺഗ്രസ് പ്രതിനിധിയായി ഇദ്ദേഹം തിരഞ്ഞെടുക്കപ്പെട്ടത്.
1965-ലെ തിരഞ്ഞെടുപ്പിൽ വി.പി.സി. തങ്ങളെ പൊന്നാനിയിൽ പരാജയപ്പെടുത്തി .
കായിക, അഭിനയ കഴിവുകൾക്ക് നിരവധി പുരസ്കാരങ്ങൾ ലഭിച്ചിട്ടുണ്ട്.
കെ.പി.സി.സി. അംഗം, പാലക്കാട് ഡി.സി.സി. അംഗം, ഭാരത് സേവക് സമാജ് പാലക്കട് ജില്ലാ ചെയർമാൻ എന്നീ നിലകളിലും പ്രവർത്തിച്ചിട്ടുണ്ട് .
1908 ജൂണിൽ ജനിച്ചു, അഞ്ച് കുട്ടികളുണ്ട്.
ബാലാമണി അമ്മയുടെ സഹോദരിയും , നാലപ്പാട്ട് നാരയണ മേനോന്റെ ബന്ധുവുമായ നാലപ്പാട്ട് അമ്മിണിയമ്മയാണ് ഭാര്യ .
കെ.ജി. ജയൻ ഇംഗ്ലീഷ് വിലാസം https://ml.wikipedia.org/wiki/K.
G_Jayan
മലയാളചലച്ചിത്ര വേദിയിലെ പ്രമുഖനായ ഒരു ഛായാഗ്രാഹകനാണ് കെ.ജി. ജയൻ .
പൂനെ ഫിലിം ഇൻസ്റ്റിറ്റ്യൂട്ടിൽ നിന്നും ഛായാഗ്രഹണത്തിൽ ബിരുദം നേടി.
നിരവധി ചലച്ചിത്രങ്ങൾക്കും ആയിരത്തിൽപരം ഡോക്യുമെന്ററി ചിത്രങ്ങൾക്കും ഛായാഗ്രഹണം നിർവ്വഹിക്കുകയും മികച്ച ഛായാഗ്രഹണത്തിനുള്ള കേരള സംസ്ഥാന ചലച്ചിത്രപുരസ്കാരം നേടുകയും ചെയ്തിട്ടുണ്ട്.
ഇപ്പോൾ തിരുവനന്തപുരത്ത് സി-ഡിറ്റിൽ ഉദ്യോഗസ്ഥനാണ്.
കെ.ജി.ജയൻ ചലച്ചിത്രങ്ങൾ ജാലകം (1987) രുഗ്മ്മണി (1988) ജാതകം (1989) മറുപുറം (1990) ആൺപൂവേ (1995) സൂസന്ന ( 2001 ) ഡാനി ( 2001 ) പാഠം ഒന്ന്: ഒരു വിലാപം ( 2003 ) കഥാവശേഷൻ ( 2004 ) ദൃഷ്ടാന്തം (2006) പുലിജന്മം (2006) ചിതറിയവർ നോട്ടം (2006) പരദേശി (2007) ഭൂമിമലയാളം (2008) രാമാനം ( 2009 ) സൂഫി പറഞ്ഞ കഥ ( 2010 ) ചായില്യം ( 2011 ) ഡോക്യുമെന്ററി ചിത്രങ്ങൾ.
തുഞ്ചത്ത് എഴുത്തച്ചൻ.
(2010) (സംവി‌ധാനം- ആർ.എസ്.പ്രദീപ് കുമാർ) കുമരനല്ലുരിലെ കുളങ്ങൾ.
(2009) (സംവി‌ധാനം- എം എ.റഹ്മാൻ.) ഒരു വനവ്യവസ്ഥയുടെശേഷിപ്പുകൾ (സംവി‌ധാനം- കെ.ആർ.മോഹൻ) പതിനെട്ടാമത്തെ ആന (സംവി‌ധാനം- പി.ബാലൻ) എന്റെ കേരളം.
(സംവി‌ധാനം- കെ. രവീന്ദ്രൻ 197-എപ്പിസോഡ്) പുരസ്കാരങ്ങൾ
Kerala State Film Awards 2010 - സൂഫി പറഞ്ഞ കഥ ( 2010 ) - മികച്ച ഛായാഗ്രഹണം.
2001- ഡാനി ( 2001 ) - - മികച്ച ഛായാഗ്രഹണം.
ഒരു വനവ്യവസ്ഥയുടെ ശേഷിപ്പുകൾ--മികച്ച ഛായാഗ്രഹണത്തിനുള്ള ടെലിവിഷൻ പുരസ്ക്കാരം.
പുറത്തേക്കുള്ള കണ്ണികൾ (INTERVIEW ON HINDU)
കെ.ജി. ദേവകി അമ്മ ഇംഗ്ലീഷ് വിലാസം https://ml.wikipedia.org/wiki/K.
G._Devaki_Amma
മലയാളനാടക, ചലച്ചിത്ര അഭിനേത്രിയായിരുന്നു കെ.ജി. ദേവകി അമ്മ .
തിരുവിതാംകൂർ റേഡിയോ നിലയം നിലവിൽ വന്നപ്പോൾ മുതൽ അതിലെ ആർട്ടിസ്റ്റായിരുന്ന ദേവകി അമ്മ വഞ്ചിപ്പാട്ട്, തിരുവാതിരപ്പാട്ട്, കവിതകൾ ലളിതഗാനങ്ങൾ തുടങ്ങിയവ അവതരിപ്പിച്ചിരുന്നു.
കലാ നിലയം നാടകവേദി സ്ഥാപകനും തനിനിറം പത്രാധിപരും ആയിരുന്ന കലാനിലയം കൃഷ്ണൻനായർ ആണ് ഭർത്താവ്.
ചലച്ചിത്രങ്ങൾ ഒരിടത്തൊരു ഫയൽവാൻ പുരുഷാർത്ഥം - {ശബ്ദം മാത്രം} കടൽത്തീരത്ത് കിലുക്കം കൊട്ടാരം വീട്ടിൽ അപ്പൂട്ടൻ ശയനം വക്കാലത്ത് നാരായണൻകുട്ടി സൂത്രധാരൻ പട്ടണത്തിൽ  സുന്ദരൻ മാർഗം തിരുവനന്തപുരം (SF) പക്ഷിശാസ്ത്രം (TF) ദി ജിൻക്സ്ഡ് സ്കൂട്ടർ (TF) പരമ്പരകൾ താലി സ്ത്രീജന്മം ജ്വാലയായ് വലയം ഇന്നലെ കുടച്ചക്രം പവിത്രബന്ധം താലോലം നാടകങ്ങൾ അഹല്യാമോക്ഷം ഉഷാ അനിരുദ്ധൻ ലാവണ്യലഹരി പവിഴക്കൊടി പട്ടണപ്പകിട്ട് അവലംബം
കെ.ജി. നീലകണ്ഠൻ നമ്പൂതിരിപ്പാട് ഇംഗ്ലീഷ് വിലാസം https://ml.wikipedia.org/wiki/K.
G._Neelakantan_Nambudiripad
മൂന്നാം കേരളനിയമസഭയിൽ ചങ്ങനാശ്ശേരി നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു കെ.ജി. നീലകണ്ഠൻ നമ്പൂതിരിപ്പാട് (27 മേയ് 1924 - 20 സെപ്റ്റംബർ 2012).
സി.പി.ഐ പ്രതിനിധിയായാണ് ഇദ്ദേഹം കേരള നിയമസഭയിലേക്കെത്തിയത്.
കെ.കെ.ടി.എം.ജി.ജി.എച്ച്.എസ്.എസ്. കൊടുങ്ങല്ലൂർ
തൃശ്ശൂർ ജില്ലയിലെ ഇരിഞ്ഞാലക്കുട വിദ്യാഭ്യാസ ജില്ലയിൽ കൊടുങ്ങല്ലൂർ ഉപജില്ലയിലെ കൊടുങ്ങല്ലൂർ എന്ന സ്ഥലത്തുള്ള ഒരു സർക്കാർ വിദ്യാലയമാണ് കുഞ്ഞിക്കുട്ടി തമ്പുരാട്ടി മെമ്മോറിയൽ ഗവ.
ഗേൾസ് ഹയർ സെക്കന്ററി സ്കൂൾ.
പുരാതന ഭാരത ചരിത്രത്തിലെ അതിപ്രധാന തുറമുഖ നഗരമായിരുന്ന മുസരിസ് ആണ് ഇന്നത്തെ കൊടുങ്ങല്ലൂർ.
പുരാതന ബുദ്ധമത കേന്ദ്രമായ, ചേരരാജവംശത്തിന്റെ തലസ്ഥാന നഗരമായ തിരുവഞ്ചിക്കുളം, ഭാരതത്തിലെ ആദ്യ മുസ്ലിം പള്ളിയായ ചേരമാൻ ജുമാ മസ്ജിദ്, സെന്റ് തോമാസ് കപ്പലിറങ്ങി എന്ന് വിശ്വസിക്കുന്ന അഴീക്കോട്, പോർട്ടുഗീസ്, ഡച്ച് ഭരണസിരാകേന്ദ്രമായിരുന്ന കോട്ടപ്പുറം കോട്ട...
ഇങ്ങനെ ചരിത്ര പ്രധാനമായ ഒട്ടേറെ വസ്തുതകളുടെ നടുവിൽ അതിലേറെ ചരിത്ര പ്രധാനമുള്ള ഈ സ്കൂൾ തനത് സവിശേഷതകളോടെ തലയുയർത്തി നിൽക്കുന്നത്.
വിദ്യാലയ നാൾവഴി
ക്രാങ്കന്നൂർ എലമെന്ററി സ്കൂൾ എന്ന പേരിൽ 1896 ൽ കൊടുങ്ങല്ലൂർ ശ്രീകുരുംബ ക്ഷേത്രത്തിന്റെ 'സത്രം ഹാൾ ' എന്നറിയപ്പെട്ടിരുന്ന കെട്ടിടത്തിൽ കൊച്ചി മഹാരാജാവ് ബ്രിട്ടീഷ് ഗവൺമെന്റിന്റെ സഹായത്തോടെ കൊടുങ്ങല്ലൂരിലെ ഹൈന്ദവ വിഭാഗത്തിലെ കുട്ടികൾക്കായി സ്ഥാപിച്ച വിദ്യാലയമാണിത്.
മലയാളം, ഇംഗ്ലീഷ് എന്നീ രണ്ട് വിഭാഗങ്ങളാണ് സത്രം ഹാളിലെ ഈ വിദ്യാലയത്തിലുണ്ടായിരുന്നത്.
ഇംഗ്ലീഷ് മീഡിയത്തിലെ കുട്ടികൾക്ക് ഉയർന്ന ഫീസ് നൽകേണ്ടിയിരുന്നു.
അതിനാൽ തന്നെ ആ വിഭാഗത്തിൽ സവർണ്ണ വിഭാഗത്തിലെ സമ്പന്ന വർഗ്ഗത്തിലെ കുട്ടികളാണ് പഠിച്ചിരുന്നത്.
മലയാളം മീഡിയത്തിലെ കുട്ടികൾക്ക് ഫീസ് ഇളവ് അനുവദിച്ചിരുന്നു.
പക്ഷേ കുട്ടികൾക്ക് മീഡിയം വ്യത്യാസമില്ലാതെ എല്ലാ വിഷയങ്ങളും പഠിക്കാനുള്ള സ്വാതന്ത്ര്യം ഉണ്ടായിരുന്നു.
മലയാളം, സംസ്കൃതം, ഇംഗ്ലീഷ്, കണക്ക്, സംഗീതം, ചിത്രരചന, കരകൗശലം ഇങ്ങനെ വ്യത്യസ്ത മേഖലയിൽ കുട്ടികൾക്ക് പഠനം നടന്നിരുന്നു.
അധ്യാപകർ പലരും ഹൈന്ദവ സമൂഹത്തിന് ഉന്നതകുല കുടുംബങ്ങളിൽ നിന്നുള്ളവരായിരുന്നു.
പിന്നീട് ഉണ്ടായ സാമൂഹിക മാറ്റങ്ങൾക്കനുസരിച്ച് എല്ലാ വിഭാഗത്തിലെയും കുട്ടികൾക്ക് സത്രം നാളിലെ ഈ വിദ്യാലയത്തിലേക്ക് പ്രവേശനം നൽകി.
കൂടുതൽ കുട്ടികൾ വിദ്യാലയത്തിലേക്ക് പ്രവേശനം വന്നപ്പോൾ സത്രം ഹാളിലെ സ്ഥലം മതിയാകാതെ വന്നതിനെ തുടർന്ന് 1925ൽ ഇന്ന് കാണുന്ന സ്ഥലത്തേക്ക് സ്കൂളിനെ മാറ്റി സ്ഥാപിച്ചു.
ആ വർഷം തന്നെ എലമെന്ററി സ്കൂൾ എന്നത് ഹൈ സ്കൂൾ ആയി ഉയർത്തുകയും ചെയ്തു.
1998-99 അദ്ധ്യയന വർഷത്തിൽ സ്കൂളിൽ ഹയർ സെക്കന്റ് വിഭാഗം കൂടി അനുവദിച്ചു.
ഇന്ന് പഴയ സമ്പ്രദായങ്ങൾ ആകെ മാറ്റം വന്നുവെങ്കിലും സത്രം ഹാളിൽ ആരംഭിച്ച സമയത്ത് ഉണ്ടായിരുന്ന, പെൺകുട്ടികൾക്ക് മാത്രം എന്ന സ്ഥിതി നിലനിർത്തിപ്പോരുന്നു.
വിദ്യാലയ പുന‍നാമകരണം
കുഞ്ഞിക്കുട്ടി തമ്പുരാട്ടി മെമ്മോറിയൽ ഗവ ഗേൾസ് ഹയർ സെക്കന്ററി സ്കൂൾ എന്ന പുതിയ നാമത്തിൽ ഈ വിദ്യാലയം അറിയപ്പെടുന്നു.
കൊടുങ്ങല്ലൂർ മുനിസിപ്പാലിറ്റിയുടെ കീഴിലാണ് ഈ സ്കൂൾ.
എൻഡോവ്മെന്റുകൾ ക്രമ നമ്പർ എൻഡോവ്മെന്റിന്റെ പേര് സ്പോൺസർ ചെയ്യുന്ന വ്യക്തി വിഭാഗം 1 ഗുരു ഗോപാലകൃഷ്ണൻ
മെമ്മോറിയൽ എൻഡോവ്മെന്റ് കുസുമം ഗോപാലകൃഷ്ണൻ
(പ‍ൂർവ്വ വിദ്യാർത്ഥി) എല്ലാ മേഖലയിലും കഴിവ്
തെളിയിച്ച കുട്ടി 2 മേജർ വി എൻ പിള്ള
മെമ്മോറിയൽ എൻഡോവ്മെന്റ് കെ എൻ കനകം
(പ‍ൂർവ്വ വിദ്യാർത്ഥി അദ്ധ്യാപിക) 3 ഡോ. വി ഹരിദാസ്
മെമ്മോറിയൽ എൻഡോവ്മെന്റ് കെ എൻ രത്നം 4 ആരവല്ലിൽ വൽസല വർമ്മ
മെമ്മോറിയൽ എൻഡോവ്മെന്റ് ഡോ. മീര എസ് എസ് എൽ സി പരീക്ഷയിൽ
ഏറ്റവും കൂടുതൽ സ്കോർ ചെയ്ത കുട്ടി,
ഫസ്റ്റ് റണ്ണറപ്പ്, സെക്കന്റ് റണ്ണറപ്പ്.
5 സക്കീന ടീച്ചർ
(റിട്ട. അറബി ടീച്ചർ) സക്കീന ടീച്ചർ
(റിട്ട. അറബി ടീച്ചർ) അറബി ഒന്നാം ഭാഷയായി പരീക്ഷ
എഴുതിയവരിൽ ഫുൾ എ+, 9 എ+ നേടിയ കുട്ടികൾ 6 രാജേശ്വരി ടീച്ചർ
(റിട്ട. മ്യൂസിക് ടീച്ചർ) രാജേശ്വരി ടീച്ചർ
(റിട്ട. മ്യൂസിക് ടീച്ചർ) കലോത്സവത്തിൽ കഴിവ്
തെളിയിച്ച കുട്ടി 7 ഫാത്തിമ ടീച്ചർ
(റിട്ട. ഹെഡ്‍മിസ്ട്രസ്) ഫാത്തിമ ടീച്ചർ
(റിട്ട. ഹെഡ്‍മിസ്ട്രസ്) എസ് എസ് എൽ സി പരീക്ഷയിൽ
ഏറ്റവും കൂടുതൽ സ്കോർ ചെയ്ത കുട്ടി 8 സുജാത ടീച്ചർ
(റിട്ട. ഹെഡ്‍മിസ്ട്രസ്, എ ഇ ഒ) സുജാത ടീച്ചർ
(റിട്ട. ഹെഡ്‍മിസ്ട്രസ്, എ ഇ ഒ) എസ് എസ് എൽ സി പരീക്ഷയിൽ
ഏറ്റവും കൂടുതൽ സ്കോർ ചെയ്ത കുട്ടി 9 ഡെഫിനി ജോർജ് ഡെഫിനി ജോർജ് എസ് എസ് എൽ സി പരീക്ഷയിൽ
ഏറ്റവും കൂടുതൽ സ്കോർ ചെയ്ത കുട്ടി മുൻ പ്രധാന അധ്യാപകർ മുൻ പ്രധാന അധ്യാപകർ ക്രമനമ്പർ വർഷം പേര് ഫോട്ടോ ക്രമനമ്പർ വർഷം പേര് ഫോട്ടോ ക്രമനമ്പർ വർഷം പേര് ഫോട്ടോ 1 1896-1952 ലഭ്യമല്ല 12 1997-1998 എ എക്സ് വത്സ 23 2020-ഇപ്പോൾ ലത ടി കെ 2 1952-1954 പി കൊച്ചമ്മു അമ്മ 13 1998-2001 വി കെ കുമാരിബായ് 24 3 1954-1976 ലഭ്യമല്ല 14 2001-2004 ടി എം ശ്രീദേവി 25 4 1976-1978 എ കമലം 15 2004-2006 ടി വി ലളിത 26 5 1978-1982 വി എം കൗമുദി 16 2006-2007 ലിസ്സി എ 27 6 1982-1986 പി വി ഓമനക്കുട്ടി 17 2007-2009 ഫാത്തിമ പി എം 28 7 1986-1991 എ രതി 18 2009-2010 വത്സല 29 8 1991-1993 ലഭ്യമല്ല 19 2010-2013 വത്സല എം 30 9 1993-1994 ടി നളിനി 20 2013-2015 ജാസ്മി കെ എം 31 10 1994-1996 കെ രാധ 21 2015-2017 സുജാത വി ജി 32 11 1996-1997 സരസ്വതി പി 22 2017-2020 സീനത്ത് ടി എ 33 പ്രശസ്തരായ പൂർവവിദ്യാർത്ഥികൾ ക്രമനമ്പർ പേര് സ്ഥാനം പഠിച്ച വർഷം ഫോട്ടോ 1 ആർ ബിന്ദു ഉന്നത വിദ്യാഭ്യാസ വകുപ്പ് മന്ത്രി 2 എം യു ഷിനിജ ചെയർപേഴ്സൺ, കൊടുങ്ങല്ലൂർ മുനിസിപ്പാലിറ്റി 3 കലാമണ്ഡലം കുസുമം ഗോപാലകൃഷ്ണൻ പ്രശസ്ത നർത്തകി 4 ശ്രീദേവി മേനോൻ പ്രവാസി എഴുത്തുകാരി 5 ശ്യാമള ഡെപ്യൂട്ടി തഹസിൽദാർ വഴികാട്ടി
വിദ്യാലയത്തിലേക്ക് എത്തുന്നതിനുള്ള മാർഗ്ഗങ്ങൾ NH 17 ന് തൊട്ട് കൊടുങ്ങല്ലുർ നഗരമദ്ധ്യത്തിൽ പൊലീസ് സ്റ്റേഷന് വടക്കുവശത്ത് സ്ഥിതിചെയ്യുന്നു.
നെടുമ്പാശ്ശേരി എയർപോർട്ടിൽ നിന്ന്  30 കി.
കെ.ജി. അടിയോടി ഇംഗ്ലീഷ് വിലാസം https://ml.wikipedia.org/wiki/K.
G._Adiyodi
ഇന്ത്യൻ നാഷണൽ കോൺഗ്രസ് നേതാവും കേരള മുൻമന്ത്രിയുമായിരുന്നു കെ.ജി. അടിയോടി (ജനനം: 1927- മരണം: 23 ഒക്ടോബർ 1987.) ജീവിതരേഖ
കോഴിക്കോടു ജില്ലയിലെ പേരാമ്പ്രയിൽ കാനോത്ത് ചന്തുകിടാവിന്റെയും ലക്ഷ്മി അമ്മയുടെയും മകനായി ൽ ജനിച്ചു.
കൂത്താളി ഹൈസ്കൂളിലെ പ്രാഥമിക വിദ്യാഭ്യാസത്തിനുശേഷം കോഴിക്കോട്, മദിരാശി എന്നിവിടങ്ങളിലായി വിദ്യാഭ്യാസം പൂർത്തിയാക്കി.
എൽ.ഐ.എം. ബിരുദധാരിയായ ഇദ്ദേഹം പേരാമ്പ്രയിൽ മെഡിക്കൽ പ്രാക്ടീസ് ആരംഭിച്ചു.
തുടർന്നു സജീവ രാഷ്ട്രീയത്തിൽ പ്രവേശിച്ച അടിയോടി 1969-ൽ കോൺഗ്രസ് നിയോജകമണ്ഡലം ഖജാൻജിയായി.
1970-ൽ പേരാമ്പ്രയിൽ നിന്ന് കേരള നിയമസഭയിലേക്കു തെരഞ്ഞെടുക്കപ്പെട്ട അടിയോടി സി. അച്യുതമേനോൻ മന്ത്രിസഭയിൽ ധനകാര്യം, ഭക്ഷ്യം, വനം എന്നീ വകുപ്പുകളുടെ മന്ത്രിയായി.
1977-ൽ വയനാട്ടിലെ കൽപ്പറ്റയിൽ നിന്ന് വീണ്ടും നിയമസഭയിലേക്കു അടിയോടി തെരഞ്ഞെടുക്കപ്പെട്ടു.
കെ.പി.സി.സി. വൈസ് പ്രസിഡന്റായും പ്രസിഡന്റായും പാർലമെന്റ് അംഗമായും ഇദ്ദേഹം പ്രവർത്തിച്ചിട്ടുണ്ട്.
പി.എസ്.സി. ചെയർമാൻ ആയിരുന്ന അടിയോടി തത്സ്ഥാനം രാജിവച്ച് 1984-ൽ കോഴിക്കോടുനിന്ന് ലോക്സഭയിലേക്കു മത്സരിച്ചു ജയിച്ചു.
ലോക്സഭയിൽ വിവിധ കമ്മിറ്റികളിൽ അംഗമായിരുന്നു.
മാധവിക്കുട്ടിയമ്മാണ് ഭാര്യ, അഞ്ചുമക്കളുണ്ട് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ കെ.ജി. അടിയോടി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കെ.ജി. കുഞ്ഞുകൃഷ്ണപിള്ള ഇംഗ്ലീഷ് വിലാസം https://ml.wikipedia.org/wiki/K.
G._Kunjukrishna_Pillai
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമാണ് കെ.ജി. കുഞ്ഞുകൃഷ്ണപിള്ള .
നെടുമങ്ങാട് നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ച് മൂന്നും നാലും കേരളനിയമസഭകളിൽ അദ്ദേഹം അംഗമായിട്ടുണ്ട്.
1927 സെപ്റ്റംബർ 26ന് ഗോവിന്ദക്കുറുപ്പിന്റേയും ഗൗരിയമ്മയുടേയും മകനായി ജനിച്ചു, വി. തങ്കമ്മയാണ് ഭാര്യ, ഇദ്ദേഹത്തിന് രണ്ട് മകനും ഒരു മകളുമാണുണ്ടായിരുന്നത്.
രാജ്യത്തെ പ്രായപൂർത്തി വോട്ടവകാശം 21ൻ നിന്ന് 18 വയസ്സാക്കാൻ കേരള നിയമസഭയിൽ പ്രമേയം പാസക്കിയത് ഇദ്ദേഹമായിരുന്നു , 1971 മാർച്ച് 26ന് നാലാം കേരള നിയമസഭയിലായിരുന്നു ആ പ്രമേയം അവതരിപ്പിച്ചത്.
വെമ്പായം ഗ്രാമപഞ്ചായത്ത് പ്രസിഡന്റ്, സി.പി.ഐ. തിരുവനന്തപുരം എക്സിക്യൂട്ടിവ് കൗൺസിൽ അംഗം, കിസാൻ സഭ ജില്ലാ പ്രസിഡന്റ് എന്നീ പദവികളും അദ്ദേഹം വഹിച്ചിട്ടുണ്ട്.
വെമ്പായം ഗ്രാമപഞ്ചായത്തിന്റെ പ്രസിഡൺറ്റായിരിക്കെയാണ് ഇദ്ദേഹം മൂന്നാം കേരള നിയമസഭയിലേക്ക് തിരഞ്ഞെടുക്കപ്പെട്ടത്, ആ കാലഘട്ടത്തിൽ പഞ്ചായത്ത് പ്രസിഡന്റും, നിയമസഭാംഗവുമയിരുന്നു അദ്ദേഹം .
അതുപോലെ തുമ്പയിലെ വി.എസ്.എസ്.സി. തമിഴ്നാട്ടിലേക്ക് മാറ്റുന്നതിനെതിരെ ഒരു പ്രമേയം 1972 സെപ്റ്റംബർ 29ന് അദ്ദേഹം നിയമസഭയിൽ അവതരിപ്പിച്ചിരുന്നു .
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1970 നെടുമങ്ങാട് നിയമസഭാമണ്ഡലം കെ.ജി. കുഞ്ഞുകൃഷ്ണപിള്ള സി.പി.ഐ. 21,548 3,762 വി. സഹദേവൻ സ്വതന്ത്രൻ 17,786 2 1967 നെടുമങ്ങാട് നിയമസഭാമണ്ഡലം കെ.ജി. കുഞ്ഞുകൃഷ്ണപിള്ള സി.പി.ഐ. 20,584 5,653 എസ്.വി. നായർ കോൺഗ്രസ് 14,931 അവലംബം
കെ.ജി. ജോർജ്ജ് ഇംഗ്ലീഷ് വിലാസം https://ml.wikipedia.org/wiki/K_G_George
മലയാളചലച്ചിത്രവേദിയിലെ പ്രശസ്തനായ സം‌വിധായകനായിരുന്നു കുളക്കാട്ടിൽ ഗീവർഗീസ് ജോർജ് എന്നറിയപ്പെടുന്ന കെ. ജി.ജോർജ്.
(1945-2023).
വ്യത്യസ്തമായ പ്രമേയത്തിലൂന്നിയ അദ്ദേഹത്തിന്റെ ഒട്ടു മിക്ക ചിത്രങ്ങളും പ്രേക്ഷക ശ്രദ്ധ നേടിയവയാണ്.
ഇരകൾ , യവനിക , ആദാമിന്റെ വാരിയെല്ല് , ലേഖയുടെ മരണം ഒരു ഫ്ലാഷ്ബാക്ക് തുടങ്ങിയ ചിത്രങ്ങൾ ഇദ്ദേഹത്തിൻ്റെ ചലച്ചിത്ര പ്രതിഭയെ സൂചിപ്പിക്കുന്നു.
വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ 2023 സെപ്റ്റംബർ 24ന് രാവിലെ 11:00 മണിക്ക് അന്തരിച്ചു.
ഉൾക്കടൽ , മേള , യവനിക , ലേഖയുടെ മരണം ഒരു ഫ്ലാഷ്ബാക്ക് , ആദാമിൻ്റെ വാരിയെല്ല് , പഞ്ചവടിപ്പാലം , ഇരകൾ , മറ്റൊരാൾ എന്നിവയാണ് കെ.ജി. ജോർജിൻ്റെ പ്രധാന സിനിമകൾ.
പത്തനംതിട്ട ജില്ലയിലെ തിരുവല്ലയിൽ കുളക്കാട്ടിൽ വീട്ടിൽ സാമുവേലിൻ്റെയും അന്നമ്മയുടെയും മകനായി 1945 മെയ് 24ന് കെ.ജി. ജോർജ്ജ്  ജനിച്ചു.
തിരുവല്ല എസ്.ഡി.സ്കൂളിലെ പ്രാഥമിക വിദ്യാഭ്യാസത്തിന് ശേഷം തിരുവല്ല എൻ.എസ്.എസ്. കോളേജിൽ നിന്ന് രാഷ്ട്രമീമാംസയിൽ  ബിരുദം നേടി.
പൂണൈ ഫിലിം ഇൻസ്റ്റിറ്റ്യൂട്ടിൽ നിന്ന് ചലച്ചിത്ര സംവിധാനത്തിൽ പഠനം പൂർത്തിയാക്കി.
കുളക്കാട്ടിൽ ഗീവർഗീസ് ജോർജ് എന്നായിരുന്നു അദ്ദേഹത്തിൻറെ ശരിയായ പേര്.
സിനിമയിൽ സജീവമായപ്പോൾ കെ.ജി.ജോർജ് എന്ന പേരിലറിയപ്പെട്ടു.
1968-ൽ കേരള സർ‌വ്വകലാശാലയിൽ നിന്നു ബിരുദവും 1971-ൽ പൂനെ ഫിലിം ഇൻസ്റ്റിറ്റൂട്ടിൽ നിന്നു സിനിമാസംവിധാനത്തിൽ ഡിപ്ലോമയും നേടി.
രാമു കാര്യാട്ടിന്റെ മായ എന്ന ചിത്രത്തിന്റെ സംവിധാന സഹായിയായി ചലച്ചിത്ര ജിവിതം ആരംഭിച്ചു.
അദ്ദേഹത്തിൻറെ സഹായിയായി മൂന്നു വർഷത്തോളം ജോലി ചെയ്തു.
1973-ൽ റിലീസായ നെല്ല് എന്ന സിനിമയ്ക്ക് വേണ്ടി തിരക്കഥ രചിച്ചുകൊണ്ട് സിനിമയിലെത്തിയ ജോർജ് ആദ്യമായി സംവിധാനം ചെയ്തത്
1976-ൽ റിലീസായ സ്വപ്നാടനം എന്ന സിനിമയാണ്.
സ്വപ്നാടനം എന്ന സിനിമയ്ക്ക് മികച്ച മലയാള ചിത്രത്തിനുള്ള സംസ്ഥാന പുരസ്കാരവും മികച്ച പ്രാദേശിക ചിത്രത്തിനുള്ള ദേശീയ പുരസ്കാരവും ലഭിച്ചു.
ഈ സിനിമയിലെ തിരക്കഥയ്ക്ക് കെ.ജി.ജോർജിനും പമ്മനും അവാർഡും ലഭിച്ചു.
1992-ൽ റിലീസായ മഹാനഗരം എന്ന സിനിമയാണ് ഇദ്ദേഹം നിർമ്മിച്ച ഏക സിനിമ.
1998-ൽ റിലീസായ ഇലവങ്കോട് ദേശം എന്ന സിനിമയാണ് ജോർജ് അവസാനമായി സംവിധാനം നിർവ്വഹിച്ച സിനിമ.
2000-ൽ ദേശീയ ഫിലിം ജൂറി അവാർഡ് അംഗമായും 2003-ൽ സംസ്ഥാന ചലച്ചിത്ര ജൂറി അധ്യക്ഷനായും 2006 മുതൽ 2011 വരെ സംസ്ഥാന ചലച്ചിത്ര വികസന കോർപ്പറേഷൻ ചെയർമാനായും പ്രവർത്തിച്ച ജോർജിന് 2016-ൽ ജെ.സി.ഡാനിയേൽ പുരസ്കാരം ലഭിച്ചു.
സമകാലിക രാഷ്ട്രീയ സാമൂഹ്യ പ്രശ്‌നങ്ങളെ അവലംബമാക്കിയാണ് അദ്ദേഹം സിനിമകൾ ചെയ്തത്.
1970-കൾ മുതൽ ചലച്ചിത്ര സമീപനങ്ങളെ നവീകരിച്ച സംവിധായകരിൽ ഒരാളായാണ് ജോർജ് കണക്കാക്കപ്പെടുന്നത്.
സ്വപ്നാടനം , പി.ജെ. ആന്റണി എഴുതിയ ഒരു ഗ്രാമത്തിന്റെ ആത്മാവ് എന്ന നോവലിനെ ആസ്പദമാക്കി നിർമ്മിച്ച കോലങ്ങൾ , യവനിക , ലേഖയുടെ മരണം: ഒരു ഫ്ലാഷ്ബാക്ക് , ആദാമിന്റെ വാരിയെല്ല് , പഞ്ചവടിപ്പാലം , ഇരകൾ എന്നിവയാണ് അദ്ദേഹത്തിൻറെ ശ്രദ്ധേയമായ ചിത്രങ്ങൾ.
കഥ എഴുതിയ സിനിമകൾ ഇലവങ്കോട് ദേശം - 1998 ഈ കണ്ണി കൂടി - 1990 കഥയ്ക്ക് പിന്നിൽ - 1987 ഇരകൾ - 1985 ആദാമിൻ്റെ വാരിയെല്ല് - 1984 ലേഖയുടെ മരണം ഒരു ഫ്ലാഷ്ബാക്ക് - 1983 യവനിക - 1982 മേള - 1980
ആത്മകഥ ഫ്ലാഷ്ബാക്ക് : എൻ്റെയും സിനിമയുടേയും സ്വകാര്യ ജീവിതം
പ്രശസ്ത സംഗീതജ്ഞൻ പാപ്പുക്കുട്ടി ഭാഗവതരുടെ മകളും ഗായികയുമായ സൽമയാണ് ഭാര്യ.
ഉൾക്കടൽ എന്ന ചിത്രത്തിലെ " ശരദിന്ദു മലർദീപ നാളം നീട്ടി... " എന്ന ഗാനം ആലപിച്ചത് സൽമയാണ്.
മക്കൾ : അരുൺ (കോർപ്പറേറ്റ് കമ്മ്യൂണിക്കേഷൻ-പനാഷെ അക്കാദമി, ഗോവ ) താര ( ഖത്തർ എയർവേയ്സ് , ദോഹ ) മരണം
വാർധക്യ സഹജമായ അസുഖങ്ങളെ തുടർന്ന്
2017 മുതൽ കാക്കനാട് സിഗ്നേച്ചർ ഏജ് കെയർ സെൻ്ററിലെ അന്തേവാസിയായിരുന്നു അദ്ദേഹം.
78-മത്തെ വയസിൽ 2023 സെപ്റ്റംബർ 24ന് രാവിലെ 11 മണിക്ക് അന്തരിച്ചു.
സെപ്റ്റംബർ 26ന് വൈകിട്ട് നാലര മണിയോടെ രവിപുരം ശ്മശാനത്തിൽ സംസ്കാര ചടങ്ങുകൾ നടന്നു.
പുരസ്കാരങ്ങൾ സ്വപ്നാടനം - മികച്ച ചിത്രം, തിരക്കഥ എന്നിവയ്ക്ക് 1975-ൽ സംസ്ഥാന പുരസ്കാരം.
രാപ്പാടികളുടെ ഗാഥ - 1978-ൽ ജനപ്രിയവും കലാമൂല്യവുമുള്ള സിനിമയ്ക്കുള്ള സംസ്ഥാന പുരസ്കാരം.
യവനിക - മികച്ച ചിത്രം, കഥ എന്നിവയ്ക്ക് 1982—ൽ സംസ്ഥാന പുരസ്കാരം.
ആദാമിന്റെ വാരിയെല്ല് - മികച്ച രണ്ടാമത്തെ ചിത്രം, കഥ എന്നിവയ്ക്ക് 1983—ൽ സംസ്ഥാന പുരസ്കാരം.
ഇരകൾ - മികച്ച രണ്ടാമത്തെ ചിത്രം, കഥ എന്നിവയ്ക്ക് 1985—ൽ സംസ്ഥാന പുരസ്കാരം.
ചലച്ചിത്രങ്ങൾ സിനിമ വർഷം പ്രവർത്തിച്ച വിഭാഗങ്ങൾ സംവിധാനം കഥ തിരക്കഥ സംഭാഷണം നിർമ്മാണം അസിസ്റ്റന്റ് സംവിധായകൻ അസോസിയേറ്റ് സംവിധായകൻ നടൻ ഡബ്ബിംഗ് മായ 1972 അതെ നെല്ല് 1974 അതെ അതെ സ്വപ്നാടനം 1976 അതെ അതെ അതെ വ്യാമോഹം 1978 അതെ അതെ അതെ രാപ്പാടികളുടെ ഗാഥ 1978 അതെ ഇനി അവൾ ഉറങ്ങട്ടെ 1978 അതെ അതെ അതെ ഓണപ്പുടവ 1978 അതെ മണ്ണ് 1978 അതെ ഉൾക്കടൽ 1979 അതെ അതെ മേള 1980 അതെ അതെ അതെ അതെ കോലങ്ങൾ 1981 അതെ അതെ അതെ യവനിക 1982 അതെ അതെ അതെ ലേഖയുടെ മരണം ഒരു ഫ്ലാഷ്ബാക്ക് 1983 അതെ അതെ അതെ ആദാമിന്റെ വാരിയെല്ല് 1984 അതെ അതെ അതെ അതെ അതെ പഞ്ചവടിപ്പാലം 1984 അതെ അതെ ഇരകൾ 1985 അതെ അതെ അതെ അതെ കഥയ്ക്കു പിന്നിൽ 1987 അതെ അതെ മറ്റൊരാൾ 1988 അതെ അതെ അതെ ഒരു യാത്രയുടെ അന്ത്യം 1989 അതെ അതെ അതെ ഈ കണ്ണി കൂടി 1990 അതെ അതെ അതെ അതെ മഹാനഗരം 1992 അതെ ഇലവങ്കോട് ദേശം 1998 അതെ അതെ അതെ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കെ.ജി. ജോർജ്ജ് മലയാളം മൂവി മ്യൂസിക് ഡാറ്റാബേസ് (M3DB)ൽ നിന്ന് കെ.ജി ജോർജ്ജ് Cinema Of malayalam Archived 2009-04-14 at the Wayback Machine .
കെ.ജി. പരമേശ്വരൻ പിള്ള ഇംഗ്ലീഷ് വിലാസം https://ml.wikipedia.org/wiki/K.
മുൻ തിരുവിതാംകൂർ നിയമസഭാംഗവും കൊല്ലം നഗരസഭാ ചെയർമാനുമായിരുന്നു കെ.ജി. പരമേശ്വരൻ പിള്ള (29 നവംബർ 1884 - 28 ഓഗസ്റ്റ് 1949).
എൻ.എസ്.എസ്. അധ്യക്ഷനായിരുന്നു.
മലയാളത്തിലെ ആദ്യകാല പ്രസാധക പ്രമുഖരിലൊരാളായിരുന്നു.
കൊല്ലം വടകോട്ടു തറവാട്ടിലെ ഗോവിന്ദപിള്ളയുടെയും ഉണിച്ചക്കം വീട്ടിൽ ഈശ്വരി അമ്മയുടെയും മകനായി ജനിച്ചു.
കെ.ജി. ശങ്കർ സഹോദരനാണ്.
കൊല്ലത്തു തന്നെ സാമാന്യ വിദ്യാഭ്യാസം നേടി.
ഗവൺമെന്റ് കോൺട്രാക്റ്ററായിരുന്നു.
നാൽപ്പത്തിരണ്ടാമത്തെ വയസ്സിൽ ശ്രീരാമ വിലാസം പ്രസ് വിലക്കു വാങ്ങി.
അനുജൻ കെ.ജി. ശങ്കറുമൊത്ത് മലയാള രാജ്യം പത്രമാരംഭിച്ചു.
1927 ൽ നിയമ സഭയിലേക്ക് തെരഞ്ഞെടുക്കപ്പെട്ടു.
1931 ൽ കൊല്ലം നഗരസഭാ ചെയർമാനായി.
1949 ൽമരിക്കുന്നതു വരെ ആ സ്ഥാനത്ത് തുടർന്നു.
1940 ൽ മഹാരാജാവിൽ നിന്നും രാജ്യ സേവാ നിരത എന്ന ബഹുമതി കിട്ടി.
1942 ൽ വടയാറ്റുകോട്ട ഭജന മഠത്തിന്റെ സ്ഥാനത്ത് ശ്രീകൃഷ്ണസ്വാമി ക്ഷേത്രം സ്ഥാപിച്ചു.
ആ വർഷം തന്നെ എൻ.എസ്.എസ് അദ്ധ്യക്ഷനായി തെരഞ്ഞെടുക്കപ്പെട്ടു.
1943 ൽ വീണ്ടും നിയമസഭാ സാമാജികനായി.
കൊല്ലം നഗര ഹൃദയത്തിലെ ക്ലോക്ക് ടവർ ഇദ്ദേഹത്തിന്റെ സ്മരണക്കായി പൊതുജനങ്ങൾ സ്ഥാപിച്ചതാണ്.
ശ്രീരാമ വിലാസം പ്രസ്
ധാരാളം നല്ല പുസ്തകങ്ങൾ കൊല്ലത്തെ ശ്രീരാമ വിലാസം പ്രസ്സിൽ മുദ്രണം ചെയ്തിട്ടുണ്ടു്.
കെ.ജി. പരമേശ്വരൻ പിള്ളയുടെ സ്മരണക്കായി സ്ഥാപിച്ചകൊല്ലം ചിന്നക്കടയിലെ ക്ലോക്ക് ടവർ പുരസ്കാരങ്ങൾ 1940 ൽ മഹാരാജാവിൽ നിന്നും രാജ്യ സേവാ നിരത എന്ന ബഹുമതി അവലംബം ↑ https://www.nairs.in/bio_p.htm ↑ ഭാഷാപോഷിണി, 2022 ഡിസംബർ, ജി. പ്രിയദർശനൻ, കെ.ജി. പരമേശ്വരൻപിള്ള പ്രസാധക പ്രമുഖനും പത്രമുടമയും ↑ ↑ {{ cite web }} : External link in | website= ( help )
ചിരി ഇംഗ്ലീഷ് വിലാസം https://ml.wikipedia.org/wiki/Laughter ഒരു നേപ്പാളി സ്ത്രീ ചിരിക്കുന്നു.
Workers laughing in a clothing factory
മുഖത്തുള്ള പ്രതേകിച്ച് വായയുടെ ഇരുവശവുമുള്ള പേശികൾ ചലിപ്പിച്ച് പ്രകടമാക്കുന്ന ഒരു ഭാവം ആണ്‌ ചിരി .
കണ്ണുകൾക്ക് ചുറ്റിലുമായും ചിരി പ്രകടമാകും.
മനുഷ്യരിൽ സന്തുഷ്ടി, സന്തോഷം, ആഹ്ലാദം എന്നിവ വ്യക്തമാക്കുന്ന ഒരു ഭാവപ്രകടനമാണ്‌ ചിരി, ചിലപ്പോൾ പരിഭ്രമവും ഇതു വഴി പ്രകടമാക്കുന്നു.
ലോകത്തൊട്ടാകെ മനോവികാരങ്ങൾ പ്രകടിപ്പിക്കുവാൻ ചിരി ഉപയോഗിക്കുന്നതായി പഠനങ്ങൾ വ്യക്തമാക്കുന്നു.
ചിരി വരാനുള്ള ഏറ്റവും പ്രധാനപ്പെട്ട ഒരു കാരണം സന്തോഷമാണ്‌.
ഇതര മൃഗങ്ങളിൽ പല്ലുകൾ വെളിവാക്കുന്നത് ചിരി പോലെ തോന്നിക്കുമെങ്കിലും പലപ്പോഴും അത് ഒരു മുന്നറിയിപ്പായിരിക്കും, അല്ലെങ്കിൽ കീഴടങ്ങുന്നതിന്റെ ലക്ഷണവും.
ചിമ്പാൻസികളിൽ ഇത് ഭയത്തിന്റെ ലക്ഷണമാകാം.
ചിരികളെ കുറിച്ചുള്ള പഠനം ജീലോട്ടോളജി, സൈക്കോളജി, ഭാഷാശാസ്ത്രം തുടങ്ങിയവയുടെ ഭാഗമാണ്‌.
ഗാലറി ലിയണാഡോ ഡാവിഞ്ചിയുടെ പ്രശസ്തമായ സൃഷ്ടിയായ മോണാലിസ.
ഒരു പെൺകുട്ടി വായ അടച്ചുപിടിച്ച് ചിരിക്കുന്നു.
Politicians are often shown smiling as this is considered a sign of hospitality and confidence.
Artwork on this ball is a common abstract representation of a smiling face.
ചിറ
ജലപ്രവാഹത്തെ തടഞ്ഞുനിർത്തി ജലസംഭരണികൾ ഉണ്ടാക്കുന്നതിന് നിർമ്മിക്കുന്ന മതിലുകളാണ് ബണ്ട് അഥവാ ചിറ എന്നറിയപ്പെടുന്നത്.
ചിറകെട്ടിയുണ്ടാവുന്ന ജലാശയവും ചിറ എന്നറിയപ്പെടാറുണ്ട്.
ചിറകൾ താൽക്കാലിമായുള്ള ആവശ്യത്തിനും സ്ഥിരാവശ്യത്തിനും വേണ്ടി നിർമ്മിക്കാറുണ്ട്.
കടലിനോടടുത്തുള്ള പ്രദേശങ്ങളിൽ പുഴയിൽ ഉപ്പു വെള്ളം കയറി കൃഷി നശിക്കാതിരിക്കാൻ വേനൽക്കാലങ്ങളിൽ ചിറ കെട്ടാറുണ്ട്.
ജലാശയങ്ങളിൽ മണ്ണടിഞ്ഞ് പ്രകൃതിദത്ത ചിറകൾ രൂപപ്പെടുന്നു.
താൽക്കാലിക ഉപയോഗത്തിനുള്ള ചിറകൾ നിർമ്മിക്കുന്നതിന് മണലും മണ്ണും കല്ലും മരവും ഉപയോഗിക്കുന്നു.
തെങ്ങ് , കവുങ്ങ് , പന , മുള തുടങ്ങിയവ താൽക്കാലിക ചിറയുടെ അസംസ്കൃത വസ്തുക്കളാണ്.
ജലപ്രവാഹത്തെ ആവശ്യാനുസരണം നിയന്ത്രിക്കുന്നതിനുള്ള വാതിലുകളും ചിറയിൽ ഉണ്ടാവാറുണ്ട്.
പ്രധാനപ്പെട്ട ചിറകൾ
ഉൾനാടൻ ജലസംഭരണികൾ ധാരാളമുള്ള കേരളത്തിൽ ചിറകളും അനവധിയുണ്ട്.
ആലപ്പുഴ ജില്ലയിലെ തണ്ണീർമുക്കം ബണ്ട് ഇവയിൽ വലുതാണ്.
ആലപ്പുഴ ജില്ലയിൽത്തന്നെയുള്ള തോട്ടപ്പള്ളി സ്പിൽവേ വേമ്പനാട്ട് കായലിൽ നിന്ന് അറബിക്കടലിലേക്കും തിരിച്ചുമുള്ള ജലപ്രവാഹം നിയന്ത്രിക്കുന്നതിനുള്ള സംവിധാനമാണ്.
തോട്ടപ്പള്ളി സ്പിൽവേയിലൂടെ ദേശീയപാത 544 കടന്നുപോകുന്നു.
എറണാകുളം ജില്ലയിലെ പ്രധാനപ്പെട്ട രണ്ടു ബണ്ടുകളാണ് പാതാളം ബണ്ടും പുറപ്പിള്ളിക്കവു ബണ്ടും.
പാതാളം ബണ്ട് സ്ഥിരം സംവിധാനമാണ്.
അതേസമയം പുറപ്പിള്ളിക്കാവ് ബണ്ട് മണ്ണുമാന്തിക്കപ്പലിന്റെ സഹായത്താ‍ൽ പുഴമണൽ ഉപയോഗിച്ച് നിർമ്മിക്കുന്നു.
ഇത്തരം മണൽ ബണ്ടുകൾ വർഷക്കാലത്ത് തനിയെ പൊട്ടുകയോ പൊട്ടിക്കുകയോ ചെയ്യുന്നു.
കൗതുകം ചിറയുമായി ബന്ധപ്പെട്ട സ്ഥലനാമങ്ങൾ കേരളത്തിലങ്ങോളമിങ്ങോളമുണ്ട്.
ചിറക്കൽ ‍, ചിറയിങ്കീഴ് , ചിറക്കടവ് , ചിറമനങ്ങാട് തുടങ്ങിയവ ഉദാഹരണങ്ങളാണ്.
ബീവർ എന്ന ജന്തു, നദികളിൽ മരക്കൊമ്പുകൾ കൊണ്ടു ചിറകെട്ടീയാണ് കൂടുണ്ടാക്കുന്നത്.
തൃശ്ശൂർ ജില്ലയിലെ ചെമ്മ്മാപ്പിള്ളിയിലെ ( Chemmappilly ) ശ്രീരാമൻചിറ ഹിന്ദു ദൈവമായ ശ്രീരാമന്റെ പേരുമായി ബന്ധപ്പെട്ടിരി‍ക്കുന്നു.
ഇവിടെ എല്ലാവർഷവും കന്നിമാസത്തിലെ തിരുവോണം നക്ഷത്രത്തിൽ "സേതുബന്ധനം" നടക്കുന്നു.
( ശ്രീരാമൻ ചിറയിലെ സേതുബന്ധനം ) ചിത്ര ശേഖരം രാമഞ്ചിറ.
തോട്ടപ്പള്ളിസ്പിൽ‌വേ.
ചിറയിൽ യന്ത്രം കൊണ്ട് പ്രവർത്തിക്കുന്ന ചക്രം സ്താപിച്ചിരിക്കുന്നു.
നദിയിൽ നിന്നും പാടശേഖരങ്ങളിലേക്ക് ജലസേചനം നടത്തുന്നതിനുള്ള താൽകാലിക ചിറ Sreeraman chira,ഇവിടെ തൃപ്രയാർ തേവർ എല്ലാവർഷവും സേതുബന്ധനം നടത്തുന്നു അവലംബം
ചിരാഗ് യുണൈറ്റഡ് ക്ലബ് കേരള ഇംഗ്ലീഷ് വിലാസം https://ml.wikipedia.org/wiki/Chirag_United_Club_Kerala
ഇന്ത്യയിലെ കേരള സംസ്ഥാനത്തിലെ ഒരു പ്രൊഫഷണൽ ഫുട്ബോൾ ക്ലബാണ്‌ ചിരാഗ് യുണൈറ്റഡ് ക്ലബ് കേരള .
കല്ലൂരിലെ ജവഹർലാൽ നെഹ്റു സ്റ്റേഡിയമാണ്‌ ‍ആണു ഹോം സ്റ്റേഡിയം.
2004 ഓഗസ്റ്റ് 8-നു  വിവ കേരള എന്ന പേരിൽ രൂപവത്കരിക്കപ്പെട്ട ക്ലബ്, ഓഗസ്റ്റ് 19-നു ഔദ്യോഗികമായി നിലവിൽ വന്നു.
2011-ൽ ചിരാഗ് കമ്പ്യൂട്ടേഴ്സ് ക്ലബിനെ മേടിക്കുകയും പേര് ചിരാഗ് യുണൈറ്റഡ് ക്ലബ് കേരള എന്നാക്കുകയും ചെയ്തു 2007-08
2007-ൽ ടീമിനു എൻഎഫ്എൽ രണ്ടാം ഡിവിഷനിൽ നിന്ന് ഐ-ലീഗിലേക്ക് സ്ഥാനക്കയറ്റും ലഭിച്ചു.
നൈജീരിയൻ സ്ട്രൈക്കർ ബാബ തുണ്ടെ , കെഎസ്ഇബി -യിൽ നിന്നും താത്കാലികമായി വിവയിലെത്തിയ പി.കെ. അനിൽ കുമാർ എന്നിവരാണ് വിവയുടെ നേട്ടത്തിൽ പ്രധാന പങ്ക് വഹിച്ചത്.
എന്നാൽ ഐ-ലീഗിൽ വിവയുടെ പ്രകടനം നിരാശാജനകമഅയിരുന്നു.